რობერტო ბოლანიო
რობერტო ბოლანიო ავალოსი (ესპ. Roberto Bolaño Ávalos; დ. 28 აპრილი, 1953, სანტიაგო, ჩილე — გ. 15 ივლისი, 2003, ბარსელონა, ესპანეთი) — ჩილელი რომანისტი, მოკლე მოთხრობების მწერალი, პოეტი და ესეისტი. 1999 წელს, ბოლანიომ მოიპოვა რომულო გალიეგოსის პრემია რომანისთვის Los detectives salvajes (ველური დეტექტივები), ხოლო 2008 წელს, იგი სიკვდილის შემდგომ დაჯილდოვდა „წიგნის კრიტიკოსთა ეროვნული წრის ჯილდოთი“, რომანისთვის 2666, რომელიც აღიწერა საბჭოს წევრის, მარსელა ვალდესის მიერ: „ნამუშევარი იმდენად მდიდარი და კაშკაშაა, რომ იგი მკითხველს და მკვლევარებს აუცილებლად იზიდავს“. „The New York Times“-მა მწერალი აღწერა, როგორც: „მისი თაობის ყველაზე მნიშვნელოვანი ლათინური ამერიკის ლიტერატურის ხმა“.